બે હજારની નોટમાં ચિપ હોવાની વાત ખોટી સાબિત થયા બાદ તેના ગાયબ થવા અને રંગ વિશે પણ અફવાઓ ઉડી. સોશિયલ મીડિયામાં મેસેજ વાયરલ થવા લાગ્યા કે 2000 ની નોટ ત્રણ વર્ષમાં જાતે જ ગાયબ થઇ જશે. જો કે આને સરકારની રણનીતિ ગણવામાં આવી હતી. વાયરલ થયેલા મેસેજમાં કહેવામાં આવ્યુ કે નોટનો રંગ ધીરે ધીરે ઉડી જશે અને લગભગ ત્રણ વર્ષમાં નોટનો ગુલાબી રંગ પૂરેપૂરો ઉડી જશે અને આ માત્ર સફેદ કાગળ જ રહી જશે. જેને નોટ માનવામાં નહિ આવે. આ મોદી સરકારનું ષડયંત્ર છે. આ વાયરલ મેસેજની તપાસ કરવામાં આવી તો તે ખોટો સાબિત થયો. ભારત સહિત દુનિયાભરના દેશોમાં નોટોના છાપકામ માટે intaglio સહી ઉપયોગમાં લેવાય છે. તેને ટિશ્યૂ કે રુ થી થોડુક રગડવાથી થોડો રંગ નીકળી શકે છે પરંતુ તેનો મતલબ એ નહિ કે નોટ ગાયબ થઇ જશે.